سراج الاسلام

سراج الاسلام (پیدائش: 1939ء) بنگلہ دیش کے ایک مورخ، دائرۃ المعارف کے مدیر اور محقق ہیں۔ وہ بنگلہ دیش کے قومی دائرۃ المعارف بنگلہ پیڈیا کے مدیرِ اعلٰی (چیف ایڈیٹر) ہیں اور انھیں اس دائرہ علم کا معمار بھی کہا جاتا ہے۔ وہ جامعۂ ڈھاکہ کے شعبۂ تاریخ میں پروفیسر رہ چکے ہیں۔ وہ بنگلہ دیش ایشیاٹک سوسائٹی کے سابق صدر بھی رہے ہیں۔ ان کی ادارت اور نگرانی میں متعدد مستند موسوعات شائع ہوئے جن میں فلورا اینڈ فونا آف بنگلہ دیش، کلچرل سروے آف بنگلہ دیش، بچوں کے لیے بنگلہ پیڈیا اور ڈھاکہ کے 400 سال شامل ہیں۔ نیز سِراج الاسلام نے برطانوی دور میں شائع شدہ سرکاری گزٹوں پر تحقیق کر کے انھیں بارہ جلدوں میں مرتب و شائع کیا۔
 حوالہ جات 

زمرہ:بقید حیات شخصیات
زمرہ:ڈھاکہ یونیورسٹی کا تدریسی عملہ
زمرہ:بنگلہ دیشی شخصیات